Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2116

b) a 3.2 fejezet „A” táblázat 17 oszlopában VW (betűkkel kezdődő) kóddal jelölt különleges előírás fel van tüntetve, amely ezt a fuvarozási módot kifejezetten megengedi, és ezen szakasz előírásain kívül a 7.3.3 szakaszban található, vonatkozó különleges előírás feltételeit is betartják. A tisztítatlan, üres csomagolóeszközök azonban fuvarozhatók ömlesztve, kivéve, ha ezt a fuvarozási módot a RID más előírásai kifejezetten tiltják. Az anyagok ömlesztett állapotban történő fuvarozására szolgáló kiskonténerekre a küldeménydarabként fuvarozott tartályokra vonatkozó előírások érvényesek, hacsak a 7.3.3 szakasz különleges előírásai másként nem rendelkeznek. Megjegyzés: A tartányos fuvarozásra lásd a 4.2 és a 4.3 fejezetet. 7.3.1.2 Azok az anyagok, amelyek a szállítás alatt valószínűleg előforduló hőmérsékleten folyékonnyá válnak, ömlesztve nem szállíthatók. 7.3.1.3 A konténereknek, ill. a kocsi felépítményeknek portömörnek kell lennie és úgy kell lezárni, hogy normális szállítás körülmények között (ideértve a rezgések, a hőmérséklet-, a páratartalom- vagy a nyomásváltozás hatását is) a tartalomból semmi ne szabadulhasson ki. 7.3.1.4 Az ömlesztett szilárd anyagot úgy kell berakni és egyenletesen eloszlatni, hogy minimális legyen az olyan elmozdulás, ami a konténer, ill. a kocsi sérülését vagy a veszélyes áru szabadba jutását okozhatná. 7.3.1.5 Ha szellőző-szerkezetek vannak felszerelve, azokat tisztán és üzemképes állapotban kell tartani. 7.3.1.6 Az ömlesztett szilárd anyag nem reagálhat veszélyesen a kocsi, ill. a konténer, a tömítések, a felszerelések – beleértve a tetőket és ponyvákat – azon részeivel, amelyekkel érintkezésbe kerülhet, ill. a védőbevonattal és lényegesen nem gyengítheti azokat. A konténert, ill. a kocsit úgy kell gyártani vagy átalakítani, hogy az áru ne hatolhasson be a fa padlóburkolat hézagaiba, és ne érintkezhessen a konténer, ill. a kocsi olyan részeivel, amelyeket az anyag vagy annak maradéka megtámadhat. 7.3.1.7 Berakás és szállításra történő átadás előtt minden konténert, ill. kocsit meg kell vizsgálni, ill. ki kell tisztítani, hogy ne tartalmazzon a belsejében vagy a külsején semmiféle olyan maradékot, amely: – a szállítandó anyaggal veszélyes reakcióba léphet; – hátrányosan befolyásolhatja a konténer, ill. a kocsi szerkezeti épségét; – befolyásolhatja a konténer, ill. a kocsi veszélyes áru megtartó képességét. 7.3.1.8 Szállítás alatt semmiféle veszélyes maradék nem tapadhat a konténer, ill. a kocsi felépítmény külső felületére. 7.3.1.9 Amennyiben egymás mögött két vagy több zárószerkezet van beépítve, töltés előtt először a szállított anyaghoz legközelebb esőt kell elzárni. 2005/89/II. szám 7.3.1.10 Azokat az üres konténereket, ill. kocsikat, amelyek amelyekben szilárd anyagot ömlesztve szállítottak, a megrakott konténerre, ill. kocsira vonatkozó RID előírások szerint kell kezelni, kivéve, ha megtették a megfelelő intézkedéseket mindenfajta veszély kiküszöbölésére. 7.3.1.11 Ha a konténert vagy a kocsit olyan áru ömlesztett szállítására használják, amely hajlamos a porrobbanásra, vagy gyúlékony gőzök fejlesztésére (pl. bizonyos hulladékok), akkor intézkedéseket kell tenni az anyag töltése, szállítása, ill. ürítése során a gyújtóforrások kiküszöbölésére és az elektrosztatikus feltöltődés elkerülésére. 7.3.1.12 Azok az anyagok, pl. hulladékok, amelyek egymással veszélyes reakcióba léphetnek, valamint a különböző osztályok anyagai és a RID hatálya alá nem tartozó olyan anyagok, amelyek hajlamosak a veszélyes reakcióra, nem tehetők ugyanabba a konténerbe, ill. kocsiba. Veszélyes reakciók:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes